OzLabs/hebrew-wiki-articles huggingface dataset:
The Idler Wheel...

The Idler Wheel Is Wiser Than the Driver of the Screw and Whipping Cords Will Serve You More Than Ropes Will Ever Do, ובקצרה The Idler Wheel..., הוא אלבום האולפן הרביעי של הזמרת האמריקאית פיונה אפל. האלבום יצא לאור ב-19 ביוני 2012 דרך חברת התקליטים אפיק רקורדס. שמו של האלבום, כמו שמו של אלבומה השני, When the Pawn..., הוא שיר שכתבה אפל.

השיר הגיע למקום השלישי במצעד האלבומים האמריקאי בילבורד 200, לאחר שמכר 72 אלף עותקים בשבוע הראשון להוצאתו. בטקס פרסי הגרמי בשנת 2013 הועמד האלבום לפרס האלבום האלטרנטיבי הטוב ביותר.

== ביקורות ==

באתר הביקורות Metacritic קיבל האלבום ציון ממוצע של 89 מתוך 100, בהסתמך על 35 ביקורות. בביקורת שפורסמה בלוס אנג'לס טיימס קיבל האלבום 100 נקודות, והאלבום הומלץ "לכל מי שמתעניין במוזיקה פופולרית כאמנות". מגזין בילבורד נתן לאלבום ציון של 92, ואף ציין כי "התוצאה היא אלבום ששווה שבע שנים של ציפייה".

בשנת 2020 מגזין הרולינג סטון דירג האלבום במקום ה-213 ברשימת 500 האלבומים הטובים ביותר בכל הזמנים.

==רשימת רצועות==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2012
קטגוריה:אלבומי פיונה אפל
קטגוריה:אלבומים באנגלית
קטגוריה:אלבומי פולק של אמנים אמריקאים
קטגוריה:אלבומי פולקטרוניקה
קטגוריה:אלבומי חברת אפיק רקורדס
יעקב עמר

יעקב עמר הוא קצין בצה"ל במילואים בדרגת אלוף-משנה, אשר פיקד על גדוד 51, וחטיבת ירושלים.

==שירותו הצבאי==
עם גיוסו לצה"ל שובץ בחטיבת גולני. בגולני עבר הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה, וכמפקד פלוגה. בשנת 1982 מונה למפקד גדוד 51 בדרגת רס"ן. עמר הוביל את גדודו במלחמת לבנון ונפצע קשה במהלך הקרב על הבופור. בשנת 1984 נענה לבקשתו של מפקד חטיבת גבעתי דאז יהודה דובדבני והקים את בא"ח גבעתי בבסיס קציעות בנגב. לאחר שהועלה לדרגת אל"ם מונה למפקד חטיבת ירושלים בין השנים 1989–1992. בשנים 1993–1996 שירת כראש מחלקת בקרה ומעקב.

== הערות שוליים ==

קטגוריה:מפקדי חטיבת ירושלים
קטגוריה:מפקדי גדודים בחטיבת גולני
קטגוריה:אלופי-משנה בצה"ל
קטגוריה:ישראלים שנולדו במאה ה-20
קטגוריה:מפקדי גדודים במלחמת לבנון הראשונה
קטגוריה:חיילי חיל הרגלים במלחמת לבנון הראשונה
עידו בנבג'י

עידו מרדכי בנבג'י (נולד ב-16 בפברואר 1992) הוא עיתונאי ישראלי ששימש הכתב הפוליטי של גלי צה"ל בין השנים 2014–2018. קודם לכן שימש הכתב לענייני השטחים וההתנחלויות.

==ביוגרפיה==
בנבג'י נולד וגדל בירושלים ליצחק, פרופ' לפילוסופיה באוניברסיטת תל אביב ולחגית פרופסור לפילוסופיה. הוא למד בתיכון הישראלי למדעים ולאמנויות. בנעוריו שימש חבר הנהגת נוער מרצ-יחד החדשה. התגייס בשנת 2011 לגלי צה"ל ושובץ ככתב במחלקת החדשות של התחנה. לאחר מכן שובץ ככתב לענייני שטחים והתנחלויות.

במאי 2014 החליף את הכתב הפוליטי עידן קוולר לאחר שזה מונה למנהל תחום הספורט בתחנה.

בפברואר 2015, במהלך הבחירות לכנסת העשרים, חשף לראשונה בגלי צה"ל כי תמונות המעידות על מצב לקוי של בית ראש הממשלה צולמו בשל המאבק בדו"ח מבקר המדינה שיצא באותו החודש.

במרץ 2018 עזב את גלי צה"ל לשם לימודים והוחלף במיכאל האוזר טוב.

הוא מתגורר בירושלים.

==קישורים חיצוניים==

==הערות שוליים==

קטגוריה:עיתונאים ישראלים
קטגוריה:עיתונאים כותבי עברית
קטגוריה:חיילי גלי צה"ל
קטגוריה:פרשנים פוליטיים ישראלים
קטגוריה:בוגרי התיכון הישראלי למדעים ולאמנויות (ירושלים)
קטגוריה:ישראלים שנולדו ב-1992
קדחת לסה

קדחת לסה (באנגלית: Lassa hemorrhagic fever או LHF) היא זיהום המורגי נגיפי נפוץ במערב אפריקה: גינאה, ליבריה, סיירה לאון וניגריה. אדם הנדבק עלול לא לפתח תסמינים כלל, ובכל זאת לפתח מצב קשה שיכול להוביל למוות.

הקדחת הנגרמת מהנגיף Lassa mammarenavirus, השייך למשפחת הנגיפים Arenaviridae , ותוארה לראשונה בשנת 1969 בעיר לסה, שבמחוז בורנאו, ניגריה. במערב אפריקה נדבקים מאות אלפים כל שנה ומוערכים כ-5,000 מקרי מוות שנתיים כתוצאה מהקדחת.

תקופת הדגירה של המחלה נעה בין 6 ל-21 ימים. חולה עלול לפתח חום, עייפות, כאבי ראש, כאבי גרון, שיעול, בחילות, הקאות, שלשולים, כאבי שרירים, חזה וכאבי בטן.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קדחות נגיפיות שמקורן בפרוקי רגליים וקדחות נגיפיות מדממות
קטגוריה:מחלות נגיפיות
קטגוריה:זיהומים נגיפיים המאופיינים בנגעים בעור ובקרום הרירי
אליהו חזן (ראש ישיבה)

הרב אליהו שמחה הלוי חזן (רֶבּ אֶלֶ'ה חזן; תרס"ו, 1906 - י"ט בטבת ה'תשמ"ב, 14 בינואר 1982) היה רב וראש ישיבה אמריקאי, ראש ישיבת תורה ודעת בניו יורק.

==ביוגרפיה==
נולד לחיה ביילע ולרב חיים הלוי חזן, למד במשך שתים עשרה שנים בישיבת כנסת בית יצחק בקמניץ, והיה לתלמידו המובהק של רבי ברוך דב ליבוביץ; בזמן שהותו של רבו זה בארצות הברית למטרת גיוס כספים עבור הישיבה, למד בישיבת מיר אצל הרב אליעזר יהודה פינקל.

בשנת ה'תש"א שהה כמו בחורי ישיבה רבים בווילנה ושמע את שיעוריו של הרב יצחק זאב הלוי סולובייצ'יק "הרב מבריסק". ניצל מן השואה, בה נהרגו הוריו ואחיו. הוא היגר לאמריקה ונישא לפרל בת הרב יעקב בן ציון וייס (נפטרה בי"ד בסיון תשמ"ז). בתקופה הראשונה אחרי מלחמת העולם השנייה כיהן כרב בית המדרש "חברה ש"ס" במונטריאול שבקנדה, והיה חבר בוועד הרבנים של העיר. הוא כיהן גם כר"מ בישיבת "מרכז התורה". בראשית שנות ה-60 הגיע לארצות הברית כדי לעמוד בראש ישיבת תורה ודעת וכראש המתיבתא של חסידי גור בניו יורק.

במקביל היה בשנות ה-60 וה-70 מעורכי האנציקלופדיה התלמודית, והוציא לאור את ספרו "דברי אליהו" על משנה תורה לרמב"ם בחמישה כרכים. הוא גם פרסם מאות מאמרים תורניים בכתבי עת שונים.

נפטר מהתקף לב בניו יורק בי"ט בטבת ה'תשמ"ב, 14 בינואר 1982 ונקבר בבית הקברות בהר הזיתים בירושלים. הותיר אחריו את בנו הרב בן ציון חיים חזן, בתו חיה לאה ובעלה הרב יהושע סלומון, ר"מ בישיבת נחלת דוד בפתח תקווה. לאחר פטירתו הדפיסו תלמידיו ובני משפחתו את חידושיו למסכתות הש"ס.

==מתלמידיו==
* הרב משה דוד שטיינוורצל - ראש ישיבת באבוב בברוקלין
* הרב ראובן שיינר - מראשי ישיבת תורה ודעת
* הרב ישראל צבי ברוידא - רב קהילת " שערי אורה" בברוקלין

== לקריאה נוספת ==
יעקב הייזלר, גאון התורה - פרקים בתולדות רבי אליהו חזן, ירושלים חש"ד

==קישורים חיצוניים==
* 
** 
* 
* 

קטגוריה:רבנים קנדים
קטגוריה:ראשי ישיבת תורה ודעת
קטגוריה:יהודים פולנים
קטגוריה:מונטריאול: רבנים
קטגוריה:פרשני הרמב"ם
קטגוריה:מחברי ספרות תורנית
קטגוריה:עורכי האנציקלופדיה התלמודית
קטגוריה:אישים שהועלו לקבורה בארץ ישראל
קטגוריה:יהודים הקבורים בהר הזיתים: חלקת הפרושים
קטגוריה:אמריקאים שנולדו ב-1906
קטגוריה:אמריקאים שנפטרו ב-1982
קילמס (עיר)

קילמס (בספרדית: Quilmes) היא עיר בפרובינציית בואנוס איירס שבארגנטינה. העיר היא בירת נפת קילמס והיא נמצאת 17 ק"מ דרומית לבירה בואנוס איירס.

==היסטוריה==
קילמס הוא שמו של שבט ילידי שחי בעבר באזור טוקומאן. במאה ה-17, לאחר שהספרדים כבשו את דרום אמריקה ודחקו את המקומיים מאדמותיהם, אולץ השבט להתיישב בשטח מוגדר (רדוקסיון) ליד בואנוס איירס, על מנת שיהיה בפיקוח השלטונות. במהלך המסע הרגלי מתו רבים מבני השבט. ההתיישבות נזנחה ב-1810 והפכה לעיר רפאים. ב-1818 הוקמה העיר קילמס במתכונתה הנוכחית. במהלך הפלישות הבריטיות לריו דה לה פלטה בשנים 1806–1807 הגיע הצבא הבריטי ממונטווידאו לקילמס ומשם התקדם לבואנוס איירס.

העיר התפתחה וגדלה עם התגברות גלי ההגירה לארגנטינה במאה ה-19 והייתה מועמדת להיות בירת הפרובינציה, אך לבסוף נבחרה לה פלאטה לבירה.

==מבנה העיר==
העיר מחולקת לשני חלקים שנמצאים ממזרח וממערב לפסי הרכבת. החלק המזרחי מבוסס יותר כלכלית ובו מרכז קניות גדול. ככל שמרחיקים מזרח לכיוון נהר ריו דה לה פלטה השכונות הולכות ונהיות עניות. שכונות המצוקה שקרובות לנהר סובלות גם מהצפות כאשר הוא עולה על גדותיו.

==כלכלה==
בעיר מספר מפעלים וחברות גדולות כגון מבשלת הבירה קילמס, חברת טקסטיל, חברה לייצור זכוכית, חברה לחומרי בניין וחברה לחימום ומיזוג אוויר.

==ספורט==
בעיר שתי קבוצות כדורגל: קילמס אתלטיקו קלוב שמשחקת בליגת העל הארגנטינאית וארחנטינו דה קילמס שמשחקת בליגה השלישית. העיר נבחרה על ידי איגוד הוקי השדה הבינלאומי (FIH) לארח את אליפות העולם בהוקי שדה לשנת 2014.

==קישורים חיצוניים==

* 
* 

==הערות שוליים==

קטגוריה:פרובינציית בואנוס איירס: ערים
קטגוריה:יישובים שהוקמו ב-1666
כנסיית העם הגואנצ'י

סמל האלה [[תנית, המשמש גם כדי לייצג את כנסיית העם הגואנצ'י.]]
כנסיית העם הגואנצ'י (Iglesia del Pueblo Guanche) היא ארגון דתי שנוסד בשנת 2001 בעיר סן קריסטובל דה לה לגונה (טנריפה, האיים הקנריים, ספרד), במטרה להציל ולהפיץ את הדת הפגאנית של הגואנצ'ים. הכנסייה נוסדה על ידי קבוצה של חסידים קנריים של האלה האם הקדמונית Chaxiraxi.

הכנסייה ביצעה הטבלות וחתונות על פי המנהג הקדום. בשנת 2002 נערכו טקסי נישואים בהתאם לנוסח גואנצ'י, שהתקיימו כביכול בעבר באי טנריפה - בפועל, טקסים כאלה לא נצפו במשך כמה מאות שנים מאז ההשתלטות הספרדית על הארכיפלג.

כנסיית העם הגואנצ'י דומה לתנועות נאו-פגאניות אחרות. בשנת 2008 מנתה הכנסייה כ-300 חברים.

==קישורים חיצוניים==

* 

== הערות שוליים ==

קטגוריה:פגניות
קטגוריה:גואנצ'ים
קטגוריה:אנתרופולוגיה פיזית
גילולה

גילולה הוא שם משפחה שמוצאו ביהדות ספרד: במקורו, הוא היה הילולע, ראשי תיבות של המשפט , כאמצעי סודי לזיהוי אנוסים בינם לבין עצמם, וקיבל את צורתו הנוכחית בעקבות מעתקי הגאים.

== הערות שוליים ==
ענת גורן

ענת גורן (נולדה ב-27 בספטמבר 1973) היא עיתונאית ובמאית סרטים תיעודיים ישראלית.

==ביוגרפיה==
גורן נולדה לאם מורה ממוצא הונגרי, ולאב ששירת במוסד ובהמשך בשב"כ. יש לה שתי אחיות. היא גדלה בפרדס חנה, ולמדה בבית הספר "אלונים" ביישוב. בתקופת התיכון שהתה ברפובליקה הדומיניקנית ובקנדה במסגרת שליחות של משפחתה. בצה"ל שירתה כפקידה פלוגתית בחטיבת הצנחנים. לאחר שהשתחררה עבדה באל על. החלה ללמוד בבית הספר כותרת, אך לא סיימה את לימודיה.

עבדה במשך שלוש שנים כתחקירנית בתוכנית "חמש עם גדי סוקניק" של חברת החדשות של ערוץ 2, ולאחר מכן ככתבת בתוכנית. בשנת 2000 עברה לעבוד בתוכנית "אולפן שישי" של חברת החדשות. לאחר שהות בת שנה בבוסטון עם בן זוגה רביב דרוקר שלמד באוניברסיטת הרווארד, החלה לעבוד במגזין החדשות של ערוץ 10. כמו כן הגישה את התוכנית כל בוקר. ב-2007 עברה לזכיינית ערוץ 2 רשת והגישה יחד עם עמנואל רוזן את תוכנית התחקירים "קופסה שחורה". ב-2008 יצרה את הסדרה התיעודית "אדרנלין" ששודרה במשך שתי עונות.

בשנת 2014 החלה לעבוד בתוכנית "המקור" של ערוץ 10.

במרץ 2016 החלה להגיש את התוכנית "היום שהיה" במקום רומי נוימרק שעברה לתאגיד השידור הישראלי.

במאי עד יוני 2017 שודרה תוכנית המציאות תיעודית "החיפוש" בהנחייתה של גורן.

בשנים 2017–2019 יצרה את הסדרה התיעודית "דיין: המשפחה הראשונה" שעלתה לשידור ב-19 ביוני 2019 ב-STINGTV ובyes דוקו. הסדרה שודרה לאחר מכן גם ברשת 13.

לאורך השנים יצרה מספר סרטים וסדרות תיעודיים:
*"ג'ובניקים" - משימה של פעם בחיים" - על חיילי צה"ל שמשימתם לפנות את נווה דקלים בתקופת ביצוע תוכנית ההתנתקות.
*"כל אנשי הקמפיין" - שליווה את מסעות הבחירות של המפלגות הגדולות לקראת הבחירות לכנסת ה-17 ב-2006
*"א' מבית הנשיא" - שתיעד את סיפורה של אורלי רביבו חושפת פרשת ההטרדות המיניות של נשיא המדינה משה קצב.
*"נחצ'ה" - על המלחין נחום היימן ובתו סי היימן.
*"מוסא/ בלי לומר מלה" - סיפורו של ילד בן לאם אתיופית ולאב סודני, מסתננים לישראל.
*"הרצוג" - שליווה את מסע הבחירות של יצחק הרצוג והמחנה הציוני לקראת הבחירות לכנסת העשרים.
*"המתמודדים" - סדרה דוקו-קומית על ארבעה מועמדים בבחירות המקומיות של שנת 2018 בהוד השרון, תל אביב, ערד ומעלות תרשיחא שעלתה בכאן 11. גורן מלווה את הקמפיינים ברגעים קומיים, מרגשים ומטלטלים.
*"הטעויות המוצלחות שלי" - תוכנית ראיונות אישית ואינטימית בערוץ כאן 11. החושפת כיצד התמודדו דמויות מוכרות מלב העשייה עם הכישלונות הקשים וההחמצות שעיצבו את חייהם האישיים והמקצועיים, החולשות האישיות, ואיך הם ניערו עצמם אחרי פדיחות ובושות.

==חיים אישיים==
גורן היא בת זוגו של העיתונאי רביב דרוקר, והם הורים לארבעה בנים. הם מתגוררים בתל אביב.

==קישורים חיצוניים==

* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:במאיות טלוויזיה ישראליות
קטגוריה:במאי טלוויזיה ישראלים
קטגוריה:סגל ערוץ עשר
קטגוריה:סגל חברת החדשות
קטגוריה:סגל רשת
קטגוריה:מנחות טלוויזיה ישראליות
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:פרדס חנה-כרכור: אישים
קטגוריה:ישראליות שנולדו ב-1973
קטגוריה:ישראלים שנולדו ב-1973
ברנרד וידל שו

ברנרד וידל שו (1891–1984) היה שופט בריטי בארץ ישראל בתקופת המנדט הבריטי.

==ביוגרפיה==
בשנים 1910–1923 שירת במשטרת הודו. שו הוסמך כעורך דין בשנת 1923. בשנת 1925 מונה לעוזר מנהל מחוז קיסומו-לונדיאני בקניה. במאי 1928 מונה למנהל המחוז בפועל עם סמכות של שופט שלום. בשנת 1934 מונה לשופט שלום במומבסה. בשנת 1936 עבר לכהן כשופט מחוזי רוטציוני בארץ ישראל.
בעקבות מותו של ארנולד שרוויל מונה לנשיא בית המשפט המחוזי בירושלים.
בתחילת 1945 מונה לשופט בבית המשפט העליון בארץ ישראל.

בשנת 1947 הוא כיהן כממלא מקום זקן השופטים. לאחר הקמת מדינת ישראל עבר לקפריסין לכהן כשופט בבית המשפט העליון שם. בשנת 1956, לאחר שדן למוות שני אנשי מחתרת היה יעד לחיסול ונפגע בפיגוע של אאוקה במרחק כמה מאות מטרים מבית המשפט בניקוסיה. באחד המשפטים הוא פסל את הודעתו של ניקוס סמפסון שהודה ברצח שביצע כחבר באאוקה, בגלל הטיפול הלקוי שקיבל לאחר מעצרו, כמוהם לא ראה שו, לדבריו, ב-47 שנות ניסיונו. לימים הודה סמפסון שרצח 15 חיילים ואזרחים בריטים.

בשנת 1957 קיבל תואר אבירות ביום ההולדת של המלכה.

==הערות שוליים==

קטגוריה:שופטים בתקופת המנדט הבריטי
סיאניט

{| border="1" cellpadding="2" cellspacing="0" style="margin: 0 10px 10px 0; width: 250px; float: left;"
|colspan="2" style="text-align: center; background: #800000;"| <span style="color: white;">סיאניט</span>
|-
|colspan="2" style="text-align: center;"-
|סוג הסלע
|סלע יסוד
|-
|סביבת היווצרות
|פלוטונית
|-
|הרכב
|אורתוקלז, מוסקוביט, ביוטיט וכמויות קטנות של קוורץ.
|-
|תכונות וזיהוי
|קשה, אפור, גס גביש
|}
סיאניט הוא סלע יסוד פלוטוני גס גביש המורכב מגבישי אורתוקלז (ורודים, לבנבנים, בעלי ברק משיי) לעיתים מצויים בו גם גבישים של מוסקוביט וביוטיט. סיאניט נבדל מגרניט בכך שיש בו מעט קוורץ. 
המונח סיאניט נגזר מהמילה סיינה (Syene) כיום אסואן במצרים.

==היווצרות==

סיאניט נוצר כתוצאה מהמסה חלקית של סלע געשי או גרניט כאשר מאגמה בינונית בהרכבה מתגבשת בתוך גופי חדירה גדולים. תהליך זה מתרחש מעל אזור הפחתה, לרוב באזורי קשת איים (שרשרת איים געשיים), ובאזורים בהם נוצרים רכסי הרים בתהליכי אורוגנזה.

==הרכב הסיאניט==
סיאניט דל מגרניט ב<math>{SiO-2}</math> כי אין הוא מכיל קוורץ חופשי. הסיאניט עשיר מגרניט ב<math>{Al_2O_3}</math> וב<math>{K_2O}</math> בשל הפלדשפר, בעיקר מפלדשפר אשלגני, שהוא מרכיב ראשי בו.
ההרכב של סיאניט הוא בעיקר אלקלי (בדרך כלל אורתוקלז). מוסקוביט וביוטיט עשויים להיות נוכחים בשיעורים קטנים, פחות מ -10%. מוסקוביט וביוטיט לעיתים קרובות משולבים כרכיבים פתטים של הסלע.

==תפוצת הסיאניט==
סיאניט 
תפוצתם של סלעים אלה אינה נרחבת כשל הגרניט, והם מופיעים בדרך־כלל, יחד עמו או בקרבתו.
בצפון אמריקה נמצא בארקנסו ומונטנה. יש אזורים בניו אינגלנד המכילים גם כמויות גדולות. 
באירופה סיאניט ניתן למצוא בחלקים של שווייץ, גרמניה, נורווגיה, בפלובדיב בבולגריה, רומניה.
באפריקה הסיאניט נמצא באסואן, מצרים, ובמלאווי בולאנג'ה בשמורת היער.

==אפיסיאניט==
אפיסיאניט (או עלית סיאניט) הוא מונח בפטרולוגיה המתאר הפיכת חומר עשיר בSiO2, לאבן ענייה ב-SiO2.
תהליך שגורם לדלדול SiO2 לעיתים קרובות מכונה episyenitization. המונח מתייחס רק להשפעה המיקרוסקופית של דלדול הSiO2 היחסי בסלע; זה לא מרמז דבר על טבעם של התהליכים הפיזיים שמובילים לדלדול SiO2, משום שתהליכים רבים ושונים בסביבות מותמרות שונות עלולים ליצור אפי סיאניט.

==קישורים חיצוניים==

* 

קטגוריה:סלעים פלוטוניים
ינוח (אתר בשומרון)

נחלות שבטי ישראל
יָנוֹחַ (ייתכן יָנוֹחָה) הייתה עיר מקראית ששכנה בין נחלות שבט אפרים ושבט מנשה.

העיר נזכרת בספר יהושע בתיאור גבול נחלת שבט אפרים: .

אוסביוס באונומסטיקון (תחילת המאה ה-4 לספירה) ציין כי המקום היה נושב בתקופתו, וסמוך לעיירה עקרבה, דרומית מזרחית לשכם.

בנוסף, אפשר כי מכאן הגיע התנא אבא יוסי בר חנן איש ינוח.

על סמך ההקשר המקראי והאזכור באונומסטיקון, מוצע כיום לזהות את "ינוח" עם ח'רבת יאנון שברכס איתמר, בסמוך לכפר "יאנון", ומצפון לכפר עקרבה.

חורבה זו נזכרת במפת הקרן הבריטית לחקר ארץ ישראל, וסמוכה ל"ח'רבת תאנא" (העליונה והתחתונה), המזוהה עם תאנת שילה הנזכרת לצד "ינוח" בתיאור המקראי.

==הערות שוליים==

קטגוריה:קצרמר ארכאולוגיה
קטגוריה:יישובי המקרא
קטגוריה:נחלת שבט אפרים
קטגוריה:יישובים יהודיים בארץ ישראל בתקופת המשנה והתלמוד
ויקטור ברנה

ויקטור ג'זה ברנה בראון (בהונגרית: Barna Viktor בשמו המקורי: ג'זה בראון; 24 באוגוסט 1911 – 27 בפברואר 1972) היה שחקן טניס שולחן יהודי-הונגרי ובריטי, בעל 22 מדליות זהב באליפויות עולם בטניס שולחן, 5 ביחידים, יותר מכל שחקן אחר בהיסטוריה, 8 בזוגות גברים (7 עם מיקלוש סבדוש ו-1 עם ריצ'רד ברגמן) יותר מכל אחר בהיסטוריה ו-2 בזוגות מעורבים עם אנה שיפוש ובסך הכל זכה ב-41 מדליות מאליפויות העולם בטניס שולחן, יותר מכל שחקן אחר בהיסטוריה. 

ברנה נחשב לאחד משחקני טניס השולחן הגדולים היסטוריה.

== ביוגרפיה ==
ברנה נולד בבודפשט בשם ג'זה בראון. הוא שינה את שמו בשל האנטישמיות באותה העת, לשם דומה אך עם צליל הונגרי.

עם פרוץ מלחמת העולם השנייה ברח ברנה עם אשתו לארצות הברית. במהלך המלחמה הוא חזר לאירופה, על מנת להילחם בנאצים תוך כדי שהצטרף לצבא בריטניה כצנחן. הוא לחם ביוגוסלביה. בתום המלחמה הוא עבר להתגורר בלונדון ביחד עם אשתו. בשנת 1952 קיבל את האזרחות הבריטית. בהמשך היה לנציגה של חברה בריטית למוצרי ספורט, דאנלופ, ונסע בחסותה ברחבי תבל. הוא נפטר ב-27 בפברואר 1972 בסיור שנערך, בלימה, פרו לאחר שחטף התקף לב.

==תארים והישגים ==
* בשנת 1981 נבחר ברנה להיכל התהילה של הספורט היהודי 
* בשנת 1993 נבחר ברנה להיכל התהילה הבינלאומי של טניס השולחן

== קישורים חיצוניים ==

* [http://www.ittf.com/ittf_stats/All_events3.asp?ID=544&From=1926&To=&s_EVENTS=WTTC&s_Evnt=S&s_Gender=Male&s_gender2=& ויקטור ברנה], באתר ITTF 
* 

==הערות שוליים==

קטגוריה:ספורטאים יהודים בריטים
קטגוריה:שחקני טניס שולחן יהודים
קטגוריה:שחקני טניס שולחן הונגרים
קטגוריה:שחקני טניס שולחן בריטים
קטגוריה:אלופי עולם יהודים
קטגוריה:חברי היכל התהילה של הספורטאים היהודים: בריטים
קטגוריה:יהדות בודפשט
קטגוריה:בודפשט: אישים
קטגוריה:חברי היכל התהילה של הספורטאים היהודים: הונגרים
קטגוריה:הונגרים שנולדו ב-1911
קטגוריה:הונגרים שנפטרו ב-1972
משפט ברי-אסן

בתורת ההסתברות, משפט ברי-אסן (Berry-Esseen) נותן הערכה כמותית לקצב ההתכנסות במשפט הגבול המרכזי. המשפט חוסם, בתנאים מסוימים, את המרחק, בנורמת קולמוגורוב-סמירנוף, בין התפלגות ממוצע הדגימות של משתנה מקרי להתפלגות הנורמלית.

המשפט הוכח תחילה על ידי אנדרו ברי (1941) ולאחר מכן על ידי קרל-גוסטב אסן (1942).

==ניסוח המשפט==
קיים קבוע חיובי C כך שאם 
<math> X_1, \ldots X_n</math>
הם משתנים מקריים בלתי תלויים שווי התפלגות שמקיימים
<math> E(X_1) = 0, E(X_1^2) = \sigma^2 > 0 , E(|X_1|^3) = \rho < \infty</math>
אז אם
::<math>Y_n = {X_1 + X_2 + \cdots + X_n \over n}</math>
ונסמן את פונקציית הצטברות של 
<math>{Y_n \sqrt{n} \over {\sigma}}</math> ב <math>F_n</math>

ואת פונקציית ההצטברות של ההתפלגות הנורמלית הסטנדרטית ב 
<math>\Phi</math>

אז לכל
<math>x</math> ו <math>n</math>
::<math>\left|F_n(x) - \Phi(x)\right| \le {C \rho \over \sigma^3\,\sqrt{n}}</math>

בנוסף, C חסום על ידי:
<math> 0.4748 >C\geq\frac{\sqrt{10}+3}{6\sqrt{2\pi}} \approx 0.40973 </math> 

הערה: למשפט קיימת גם גרסה עבור משתנים מקריים שאינם שווי התפלגות.

==לקריאה נוספת==
<div class="mw-content-ltr">

* 
* 
* 

</div>

ברי-אסן
קטגוריה:אי-שוויונות בתורת ההסתברות
לינדה מנוחין

לינדה עבדול עזיז מנוחין (נולדה ב-8 באפריל 1950) היא עיתונאית ובלוגרית ישראלית הכותבת באתרי חדשות ערביים, ואשר שימשה בעבר כראש דסק המזרח התיכון ופרשנית לענייני ערבים בטלוויזיה בערבית, בערוץ 1.

==ביוגרפיה==
מנוחין נולדה ב-1950 בבגדאד. בגיל 21 נמלטה לישראל דרך איראן עם אחיה, כאשר אמה ואחותה עושות את אותה הדרך שמונה חודשים מאוחר יותר, וכשאביה נותר מאחור. שנתיים אחר הגעתם לישראל, בערב יום הכיפורים 1973, נעלם אביה בבגדאד בלי להותיר סימן. האב, עו"ד יעקב עבד אל-עזיז, היה אישיות מוכרת בקהילה היהודית. בשנים ההן ביסס משטר הבעת' את כוחו בציבור, בהנהגת סגן הנשיא, סדאם חוסיין. יהודים, קומוניסטים ומתנגדי משטר אחרים הוצאו להורג באשמות שווא כמעשה של הפגנת עוצמה. תעלומת היעלמו לא נפתרה עד היום, וההנחה היא כי נרצח בפקודת השלטון מאוחר יותר סיפור החיפוש אחר מה עלה בגורלו יתועד בסרט הדוקומנטרי של דוקי דרור, "צל בבגדד" (2013).

עם הגיעה לישראל החלה ללמוד באולפן בירושלים בקורס קדם־אקדמי, ולמדה תחילה כלכלה וסטטיסטיקה באוניברסיטה העברית, אך אחר כך עברה ללמוד ספרות ערבית. תחילה הייתה למורה במגזר הערבי עד שב–1976 התקבלה לרדיו, שם עבדה כשנתיים כקריינית. ב–1981 התקבלה לטלוויזיה בערבית, שם שימשה כעורכת מגזינים ובתפקידה האחרון שימשה כראש דסק המזרח התיכון ופרשנית לענייני ערבים.

==ראו גם==
*צל בבגדד

==קישורים חיצוניים==
* [http://lindamenuhin.blogspot.co.il/ הבלוג של לינדה מנוחין]
* [https://www.facebook.com/linda.menuhin דף הפייסבוק של לינדה מנוחין]
* [http://news.nana10.co.il/Article/?ArticleID=1095231 יום גירוש יהודי ערב: עולה מעיראק משחזרת את המסע שהעלים את עקבות אביה], אתר נענע, ראיון עם רפי רשף, 30 בנובמבר 2014

==הערות שוליים==

קטגוריה:הערוץ הראשון: שדרניות ומנחות
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:מזרחניות ישראליות
קטגוריה:מזרחנים ישראלים
קטגוריה:פרשנים לענייני ערבים
קטגוריה:פרשניות לענייני ערבים
קטגוריה:פרשניות ישראליות
קטגוריה:עולות בשנות ה-1970
קטגוריה:עולים בשנות ה-1970
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות ילידות עיראק
קטגוריה:ישראלים ילידי עיראק
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות תוכנית קרן וקסנר בישראל
קטגוריה:בוגרי תוכנית קרן וקסנר בישראל
קטגוריה:ישראליות שנולדו ב-1950
קטגוריה:ישראלים שנולדו ב-1950
נימון דק

נימון דק (שם מדעי: Myriopholis macrorhyncha) הוא מין של נחש ממשפחת הנימוניים, החי בצפון אפריקה ודרום מערב אסיה. הוא בעל גוף ורוד מוארך ודק מאוד. הוא ניזון בעיקר מחרקים כגון טרמיטים ונמלים. חי מתחת לפני הקרקע. תפוצתו בישראל היא בבקעת הירדן, בקעת ים המלח, מדבר יהודה, הנגב, הערבה ואילת.

== קריאה נוספת ==
* אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 146-147

==קישורים חיצוניים==

קטגוריה:טקסונים שתוארו בידי גיורגיו ז'אן
קטגוריה:נחשים עיוורים
קטגוריה:ארץ ישראל: נחשים שאינם ארסיים
קטגוריה:בעלי חיים שתוארו ב-1860
אורקני ושטלנד (מחוז בחירה לפרלמנט הבריטי)

אורקני ושטלנד (באנגלית: Orkney and Shetland) הוא מחוז בחירה לבית הנבחרים הבריטי. 
מחוז הבחירה חופף למחוז הבחירה סקוטלנד לפרלמנט האירופי. הציבור במחוז בוחר נציג אחד לפרלמנט. 
חבר הפרלמנט הנוכחי מטעם המחוז הוא אליסטר קרמייקל .

== גבולות המחוז ==
מחוז הבחירה מורכב משתי קבוצות האיים אורקני ושטלנד. המחוז מתקיים מאז 1708, אולם רק בשנת 1918 צורפה העיר קירקוול למחוז. מחוז הבחירה הוא אחד ממחוזות הבחירה הקטנים בבריטניה מבחינת אוכלוסין.

== חברי פרלמנט מטעם המחוז ==
{| class="wikitable"
|-
! שנת בחירה !! שם !! מפלגה !! הערות
|-
| 1983 || ג'ים וואלאס || המפלגה הליברלית (הממלכה המאוחדת)
|-
| 1988 || ג'ים וואלאס || המפלגה הליברל-דמוקרטית
|-
| 2001 || אליסטר קרמייקל || המפלגה הליברל-דמוקרטית || שימש כמזכיר המדינה לענייני סקוטלנד בין ה-7 באוקטובר 2013 ל-8 במאי 2015
|}

== מערכות בחירות ==
=== 2015 ===
{| class="wikitable"
|-
! מפלגה !! שם המועמד !! קולות !! אחוזים
|-
| המפלגה הליברל-דמוקרטית || אליסטר קרמייקל || 9,407 || 41.4
|-
| המפלגה הלאומית הסקוטית || דנוס סקנה || 8,590 || 37.8
|-
| המפלגה השמרנית || דונלד קמרון || 2,025 || 8.9
|-
| מפלגת הלייבור || גרי מקגרווי || 1,624 || 7.1
|-
| UKIP || רוברט סמית' || 1,082 || 6.3
|}

=== 2010 ===
{| class="wikitable"
|-
! מפלגה !! שם המועמד !! קולות !! אחוזים
|-
| המפלגה הליברל-דמוקרטית || אליסטר קרמייקל || 11,989 || 62.0
|-
| מפלגת הלייבור || מארק קופר || 2,061 || 10.7
|-
| המפלגה הלאומית הסקוטית || ג'ון מואט || 2,042 || 10.6
|-
| המפלגה השמרנית || פרנק נאירן || 2,032 || 10.5
|-
| UKIP || רוברט סמית' || 1,222 || 6.3
|}

=== 2005 ===
{| class="wikitable"
|-
! מפלגה !! שם המועמד !! קולות !! אחוזים
|-
| המפלגה הליברל-דמוקרטית || אליסטר קרמייקל || 9,138 || 51.5
|-
| מפלגת הלייבור || ריצ'רד מיד || 2,511 || 14.2
|-
| המפלגה השמרנית || פרנק נאירן || 2,357 || 13.3
|-
| המפלגה הלאומית הסקוטית || ג'ון פארלי || 1,833 || 10.3
|-
| המפלגה הסוציאליסטית הסקוטית || ג'ון אברדין || 992 || 5.6
|-
| UKIP || סקוט דיבל || 424 || 2.4
|-
| לגליזצית קנאביס || פול קרויקשנק || 311 || 1.8
|-
| סקוטלנד חופשית || בריאן נוג'ט || 176 || 1.0
|}

=== 2001 ===
{| class="wikitable"
|-
! מפלגה !! שם המועמד !! קולות !! אחוזים
|-
| המפלגה הליברל-דמוקרטית || אליסטר קרמייקל || 6,919 || 41.3
|-
| מפלגת הלייבור || רוברט מוכרי || 3,444 || 20.6
|-
| המפלגה השמרנית || ג'ון פירת' || 3,101 || 18.7
|-
| המפלגה הלאומית הסקוטית || ג'ון פארלי || 2,473 || 14.8
|-
| המפלגה הסוציאליסטית הסקוטית || פיטר אנדרוז || 776 || 4.6
|}

קטגוריה:אורקני
קטגוריה:איי שטלנד
קטגוריה:מחוזות בחירה לפרלמנט של הממלכה המאוחדת
סלוצקי ודומינגז

הראל סְלוּצקי (נולד ב-31 באוגוסט 1966) ועופר דוֹמינגֶז (נולד ב-5 באוגוסט 1970) הם צמד בדרנים, מנחי טלוויזיה ושדרני רדיו ישראלים.

==ביוגרפיה==
הצמד הכיר בשנת 2000, כאשר שניהם שידרו בתחנת "רדיו קול רגע", בזמן שדומינגז היה מנהל התוכניות בתחנה.

בשנת 2009 החלו להנחות את "תוכנית הבוקר של ישראל" ברדיו תל אביב. בנוסף, הם הגישו פינה בתוכניתה של צופית גרנט, "קצפת" והפיקו וביימו את הסרט הדוקומנטרי "באמת ומקרוב" על עודד קטש עבור ערוץ 10.

בשנת 2011, החלו להנחות בערוץ הטיולים תוכנית בשם "מסעות סלוצקי ודומינגז בארץ הקודש", בה טיילו ברחבי הארץ. בשנת 2012, הופיעו בתוכנית הדוקו-ריאליטי של הוט, "גולסטאר". באותה שנה זכו בפרס "תוכנית האקטואליה הסטירית" בכנס העיתונות באילת.

בשנת 2013, השתתפו בתוכנית המתיחות "אמבוש".

בשנת 2014, השתתפו בתוכנית הדוקו-ריאליטי של הוט, "היחידה". באותה שנה, הפסיקו להנחות את תוכנית הבוקר ברדיו תל אביב. בעקבות הפרת חוזה של הרדיו תבעו את התחנה וזכו בבית המשפט לדיני עבודה. הם הוחלפו על ידי אסי עזר ודפנה לוסטיג, ובנוסף, החלו להנחות תוכנית מוזיקה בערוץ 2 בשם "אנשי המוזיקה" שזכתה לאחוזי רייטינג גבוהים, בה בכל פרק ראיינו מספר מוזיקאים ישראלים.

משנת 2015 עד אוקטובר 2017 הנחו את התוכנית "בוקר ספורט" בערוץ הספורט. באולימפיאדת ריו, הנחו השניים את הפאנלים האולימפיים במסגרת מבצע שידורים רחב והנחו את משבצת הערב בערוץ "מגרש פתוח".

מיוני 2016 חזרו לשדר את תוכנית הרדיו שלהם באכסניה חדשה - רשת ב' ומדצמבר 2017 הם משדרים ב-רדיו צפון וברדיו קול הים האדום באילת.

==תוכנית הרדיו==
תוכנית הרדיו שלהם, בגלגוליה השונים, בנויה כתוכנית בידורית עם פינות היתוליות ומוזיקה עדכנית.
בין הפינות הקבועות נמצאות: חידונים בהשתתפות המאזינים, פינת שיר נוסטלגי: "שיר ההה", ראיונות מבוימים עם אישים בכותרות בעזרת חיקויים של סלוצקי (מהפופולריים: בנימין נתניהו, משה מזרחי), חמשיר שבועי בביצוע חיקוי של יהונתן גפן.

ביולי 2024 פסק בית המשפט המחוזי בתל אביב שעל רדיו צפון, קול הים האדום והשדרנים סלוצקי ודומינגז לפצות את כרמלה מנשה ב-500 אלף ש"ח, בתוספת הוצאות משפט בסך 100 אלף ש"ח, על הוצאת לשון הרע כלפיה והטרדה מינית שלה בשידוריהם.

==חיים אישיים==
הראל סלוצקי נשוי לנעמה מישר ואב לחמישה. הוא מתגורר בהרחבה של קיבוץ דגניה ב'. עופר דומינגז נשוי ללילך ואב לשלושה. הוא מתגורר בהוד השרון.

==קישורים חיצוניים==
* 
* [http://www.iba.org.il/schedule/program.aspx?scode=2083634 התוכניות המוקלטות] באתר רשת ב'
* 
* 

==הערות שוליים==

קטגוריה:שדרני רדיו ישראלים
קטגוריה:סגל רדיו תל אביב
קטגוריה:סגל קול ישראל
קטגוריה:מנחי טלוויזיה ישראלים
קטגוריה:צמדים קומיים ישראליים
קטגוריה:משתתפי היחידה (תוכנית טלוויזיה ישראלית)
קטגוריה:משתתפי גולסטאר
קטגוריה:תוכניות ברדיו האזורי
פסיון הדם

פסיון הדם (שם מדעי: Ithaginis cruentus) הוא מין עוף יחיד בסוגו ממשפחת הפסיוניים, הנפוץ בהרי ההימלאיה במדינות: נפאל, הודו, בהוטן וסין ולשעבר גם בטיבט. הוא מין נפוץ ומצב השימור שלו מוגדר "ללא חשש", אך לאחרונה חלה ירידה באוכלוסיותיו. מקור שמו הוא בצבע האדום העז של פניו.

לפסיון הזכר מקור חזק ושחור, פנים אדומות עם סימונים שחורים, נוצות פלומה שחורות בין המקור לעין. נוצותיו בצבע אפור-כהה והבטן ירוקה-בהירה. קצה הגוף והזנב אדומים וחומים. אורך הפסיונים עד 43 ס"מ.
הנקבה חומה ברובה, אך העיגול סביב עיניה אדום כמו אצל הזכר.

פסיון הדם הוא הציפור הלאומית של מדינת סיקים בהודו.

עד כה זוהו 12 תת-מינים של פסיון הדם. יש עוד שלושה מינים שסיווגם שנוי במחלוקת בקרב החוקרים.

==גלריה==
<gallery>
קובץ:Blood Pheasant.jpg
קובץ:Wangphoto.jpg
קובץ:Blood Pheasant - Bhutan S4E8016 (15548067195).jpg
</gallery>

==קישורים חיצוניים==

== הערות שוליים ==

קטגוריה:בעלי חיים שתוארו ב-1821
קטגוריה:טקסונים שתוארו בידי תומאס הארדוויק
קטגוריה:פסיונים
קטגוריה:עופות יחידים בסוגם
קטגוריה:מיאנמר: עופות
קטגוריה:סין: עופות
קטגוריה:ההימלאיה: בעלי חיים
בית הישימות

נחלות שבטי ישראל
בֵּית הַיְשִׁמוֹת הייתה עיר מקראית בערבות מואב, אשר המשיכה להתקיים בתקופת בית שני, המשנה והתלמוד.

היישוב נזכר לראשונה בספר במדבר בתיאור נדודי בני ישראל במדבר, כתחנה אחרונה לפני הכניסה לארץ כנען: .

לאחר מכן, נזכרת העיר בספר יהושע בנחלת שבט ראובן: , וכן: .

בימי המרד הגדול נזכר היישוב בצורה היוונית "איסימות" בכתבי יוסף בן מתתיהו, כאחת הערים היהודיות שנפלו בידי הרומאים בעת כיבוש עבר הירדן.

אוסביוס באונומסטיקון (תחילת המאה ה-4 לספירה) מזכיר כי העיר הייתה נושבת בתקופתו, ומציין את מיקומה - 15 ק"מ דרומית ליריחו.

בתלמוד הירושלמי צוין כי המרחק בין "בית הישימות" לבין אבל השיטים היה 12 מיל.

היישוב נזכר בסיפור מעשה בתלמוד הבבלי.

יש שזיהו את בית הישימות עם ח'רבת סוויימה, הנמצאת כארבעה ק"מ מזרחית לנהר הירדן, וכשני ק"מ צפונית-מזרחית לים המלח. באתר נמצאו שרידים החל מהתקופה הרומית, ולכן, סבורים החוקרים כי העיר המקראית שכנה בתל הנמצא כחמישה ק"מ מזרחית לחורבה (ומכונה "תל אלעט'ימה" - תל הגדולה), בו נתגלו ממצאים החל מהתקופה הכלקוליתית, ובעיקר מן התקופה הישראלית.

נראה כי מקור שם היישוב הוא במילה העברית "יְשִׁימוֹן", המתארת שטח מדברי כגון זה בו שכנה העיר.

==הערות שוליים==

קטגוריה:יישובי המקרא
קטגוריה:נחלת שבט ראובן
קטגוריה:המרד הגדול
קטגוריה:עבר הירדן המזרחי
מיקלוש סבדוש

מיקלוש סבדוש (בהונגרית: Szabados Miklós; 7 במרץ 1912 – 12 בפברואר 1962) היה שחקן טניס שולחן הונגרי ממשפחה של יהודים מומרים, בעל 15 מדליות זהב באליפויות עולם בטניס שולחן, 1 ביחידים, 6 בזוגות גברים, עם ויקטור ברנה ו-3 בזוגות מעורבים עם מריה מנדניאנסקי ובסך הכל 24 מדליות מאליפות העולם בטניס שולחן.

== ביוגרפיה ==
סבדוש נולד בבודפשט לאב הונגרי ולאמא יהודיה, רוזה שוורץ, שהתנצרה לרגל נישואיה. הוא החל להתאמן בטניס שולחן בגיל 13. 

באליפות העולם שנערכה בבודפשט בשנת 1929 זכה סבדוש ב-3 מדליות, 2 זהב ו-1 כסף. מדליות זהב, בתחרות לזוגות גברים עם ויקטור ברנה ובתחרות הקבוצתית. מדליית כסף, בתחרות ליחידים לאחר שהפסיד לפרד פרי מבריטניה. 

באליפות העולם שנערכה בברלין, גרמניה בשנת 1930 זכה סבדוש ב-3 מדליות זהב, בתחרות לזוגות גברים עם ברנה, בתחרות לזוגות מעורבים עם מריה מנדניאנסקי ובתחרות הקבוצתית.

===אלוף עולם ליחידים===
באליפות העולם שנערכה בבודפשט בשנת 1931 זכה סבדוש ב-4 מדליות זהב, בתחרות ליחידים, לאחר שניצח במשחק הגמר את אלוף העולם היוצא חברו לנבחרת ויקטור ברנה, בתחרות לזוגות גברים עם ברנה, בתחרות לזוגות מעורבים עם מריה מנדניאנסקי ובתחרות הקבוצתית. 

באליפות העולם שנערכה בפראג, צ'כיה בשנת 1932 זכה סבדוש ב-4 מדליות, 1 זהב ו-3 כסף. מדליית זהב, בפעם הרביעית ברציפות בתחרות לזוגות גברים עם ברנה. מדליות כסף, בתחרות ליחידים לאחר שהפסיד במשחק הגמר לברנה, בתחרות לזוגות מעורבים עם מנדניאנסקי ובתחרות הקבוצתית.

עם עליית הנאצים לשלטון בגרמניה בשנת 1933 נמלט סבדוש מגרמניה שבה למד באוניברסיטת ברלין לפריז, צרפת ובשנת 1936 עזב לבריטניה. בשנת 1937 הוא ערך עם חברו לנבחרת סטיבן קלן מסע ראווה בטניס שולחן, במזרח הרחוק, בדרום אמריקה ובאוסטרליה. בסיום המסע הוא היגר לאוסטרליה והתגורר בסידני שם פתח מועדון לטניס שולחן. בשנת 1941 הוא נישא למרי אליס ברייצ'ר ולזוג נולד בן. בשנת 1954 הם התגרשו. ב-12 בפברואר 1962 הוא ניפטר מדלקת ריאות.

==תארים והישגים ==
* בשנת 1987 בשל היותו יהודי מלידה נבחר סבדוש להיכל התהילה של הספורט היהודי 
* בשנת 1993 נבחר סבדוש להיכל התהילה הבינלאומי של טניס השולחן

== קישורים חיצוניים ==
* [http://www.ittf.com/ittf_stats/All_events3.asp?ID=6948 מיקלוש סבדוש], באתר ITTF 
* 

==הערות שוליים==

קטגוריה:שחקני טניס שולחן יהודים
קטגוריה:שחקני טניס שולחן הונגרים
קטגוריה:יהודים מומרים הונגרים
קטגוריה:אלופי עולם יהודים
קטגוריה:חברי היכל התהילה של הספורטאים היהודים: הונגרים
קטגוריה:פליטי רדיפות הנאצים
קטגוריה:הונגרים שנולדו ב-1912
קטגוריה:הונגרים שנפטרו ב-1962
לידור כהן

לידור כהן (נולד ב-16 בדצמבר 1992) הוא כדורגלן ישראלי המשחק בעמדת הקשר בעירוני קריית שמונה.

==קריירת מועדונים==
כהן התחיל את הקריירה שלו במחלקת הנוער של מכבי פתח תקווה, ובתחילת עונת 2012/2013 ערך את הופעת הבכורה שלו במדי הקבוצה הבוגרת של המועדון, כשפתח בהרכב במשחק מול הפועל כפר סבא במסגרת גביע הטוטו. ב-14 בדצמבר 2012 כבש את שער הבכורה שלו בקריירה, בניצחון 0–3 על הכח עמידר רמת גן, ואת עונת הבכורה שלו סיים עם שלושה שערים ב-32 הופעות, וסייע לקבוצה להעפיל לליגת העל. ב-31 באוגוסט 2013 ערך את הופעת הבכורה שלו בליגת העל, במשחק מול בית"ר ירושלים, אך לא קיבל דקות משחק רבות בעונת 2013/2014, וכבש ארבעה שערים ב-16 הופעות

ב-8 ביוני 2014 חתם בבית"ר ירושלים, ששילמה עבורו דמי השבחה בגובה של 1.2 מיליון שקלים. את הופעת הבכורה שלו במועדון ערך ב-30 באוגוסט 2014, בניצחון 0–3 על הפועל באר שבע במסגרת גביע הטוטו, וכבר במשחקו הראשון כבש צמד שערים. בחצי הראשון של העונה לא כבש שערי ליגה, וב-9 בפברואר 2015 כבש צמד בניצחון 3–4 על הפועל חיפה. בסך הכל ערך בעונתו הראשונה בקבוצה 34 הופעות בליגה, בהן כבש שישה שערים. ב-2 ביולי 2015 ערך את הופעת הבכורה שלו במסגרת אירופית, במשחק שהסתיים בתיקו 0–0 מול אורדבסי שימקנט במסגרת מוקדמות הליגה האירופית, ובהמשך עונת 2015/2016 כבש חמישה שערי ליגה.

בתחילת עונת 2016/2017 כבש ארבעה שערים במדי בית"ר ירושלים, כולל צמד בניצחון 0–2 על מכבי חיפה, וב-30 בינואר 2017 חזר לקבוצת מכבי פתח תקווה, במדיה כבש שני שערים עד תום העונה. בעונת 2017/2018 כבש עשרה שערי ליגה. בעונת 2018/2019 כבש שני שערים ב-31 הופעות ליגה, ובסופה ירד עם הקבוצה לליגה הלאומית. בעונת 2019/2020 כבש עשרה שערים וסייע לקבוצה להעפיל בחזרה לליגת העל.

ב-11 בספטמבר 2020 חתם בקבוצת דילה גורי מהליגה הגאורגית, במדיה שיחק כשלושה חודשים וכבש שער אחד בשמונה הופעות בכל המסגרות.

ב-23 בדצמבר 2020 חזר לישראל וחתם עד תום העונה בהפועל תל אביב. ב-23 בינואר 2021 ערך את הופעת הבכורה שלו במועדון, כשפתח בהרכב במשחק מול הפועל חיפה שהסתיים בתיקו 2–2. ב-10 בפברואר כבש את שערו הראשון במדי הפועל תל אביב, בניצחון 0–2 על מכבי פתח תקווה.

ב-21 במאי 2021 חתם לשנתיים בקבוצת נונגבואה פיצ'איה מליגת העל התאילנדית. על אף עזיבתו הצפויה, פתח כהן בהרכב קבוצתו בגמר גביע המדינה, בו הפסידה הפועל 1–2 למכבי תל אביב לאחר הארכה. ב-3 בספטמבר הופיע לראשונה במדי קבוצתו החדשה במחזור הראשון בליגה, בניצחון 0–2 על נאקון ראטצ'אסימה, ובישל את השער השני במשחק.

ב-19 ביוני 2022 חתם בבנגקוק גלאס פאת'ון יונייטד מליגת העל התאילנדית. ב-19 בדצמבר הושאל עד לתום העונה לקון קאן יונייטד מהליגה התאילנדית.

ב-28 ביוני 2023 חתם בטראט מליגת העל התאילנדית.

ב-7 ביוני 2024 חזר לאחר שלוש שנים לישראל וחתם בעירוני קריית שמונה.

== נבחרת ישראל ==
בתום עונת 2013/2014 זומן לראשונה לסגל הנבחרת הצעירה עד גיל 21 של ישראל, במדיה ערך שלוש הופעות וכבש שער.

==חיים אישיים==
במרץ 2019 נישא כהן לבת זוגו אלכסנדרה בושרי, ובינואר 2021 נולד בנם.

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי פתח תקווה
קטגוריה:כדורגלני בית"ר ירושלים
קטגוריה:כדורגלני דילה גורי
קטגוריה:כדורגלני הפועל תל אביב
קטגוריה:כדורגלני פאת'ום יונייטד
קטגוריה:כדורגלני עירוני קריית שמונה
קטגוריה:כדורגלנים ישראלים בגאורגיה
קטגוריה:כדורגלנים ישראלים בתאילנד
קטגוריה:ישראלים שנולדו ב-1992
לוי קרופני

קבר רבי לוי קרופני
הרב לוי קְרוּפֶּנִי (לעיתים בכתיב היידי: קרופעני; באנגלית: Levi Krupenia; ה'תרע"ו, 1916 - י"ט באדר ה'תשנ"ח, 17 במרץ 1998) היה ראש ישיבה אמריקאי. ראש ישיבת קמניץ בארצות הברית.

==ביוגרפיה==
נולד בסלונים לרב יהושע בנימין קרופני (נספה בשואה), ולמד בישיבת מיר, בזמן מלחמת העולם השנייה נמלט מווילנה יחד עם רבים מתלמידי הישיבה ברכבת הטרנס-סיבירית לאורכה של ברית המועצות, לולדיווסטוק, ממנה לקובה שביפן, ואחר כך לשאנגחאי, באמצעות אשרות הכניסה שהנפיק הקונסול היפני בקובנה, חסיד אומות העולם צ'יאונה סוגיהארה. בהמשך הגיע לארצות הברית.

בארצות הברית נישא לרחל לאה גרוזובסקי בתו של רבי ראובן גרוזובסקי שכיהן כראש ישיבת תורה ודעת בניו יורק ובית מדרש עליון במונסי. הוא יסד יחד עם רבי אריה לייב מאלין, רבי שמואל חרקובר ורבי חיים ויסוקר, ידידיו מישיבת מיר, את ישיבת "בית התלמוד" בברוקלין. בראשית שנות ה-60 ייסד ועמד בראשות ישיבת קמניץ ("תורת אמת") בברוקלין, ובהמשך הקים ישיבה גדולה נוספת בוודריג', ניו יורק .

הוא השאיר אחריו כתבים רבים, בהם חיבור בכתב-יד על ספר החינוך. קטעים מכתביו התפרסמו החל בשנות ה-40 בכתבי עת תורניים שונים. 

בנו, הרב יהושע קרופני משמש כראש הכולל של ישיבת לייקווד "בית מדרש גבוה".

==קישורים חיצוניים==
* 
* 

==הערות שוליים==

קטגוריה:יהודים ליטאים
קטגוריה:בוגרי ישיבת מיר (בלארוס)
קטגוריה:ראשי ישיבה אמריקאים
קטגוריה:מחברי ספרות תורנית
קטגוריה:אמריקאים שנולדו ב-1916
קטגוריה:אמריקאים שנפטרו ב-1998
קטגוריה:יהודים שהוצלו בשואה על ידי חסידי אומות עולם
כריסטינה סטד

כריסטינה סְטֶד (Christina Stead; 17 ביולי 1902, סידני, אוסטרליה – 31 במרץ 1983, שם) הייתה סופרת אוסטרלית שחיברה רומנים וסיפורים קצרים, וזכתה להכרה על שנינותה הסאטירית ועל התובנה הפסיכולוגית שהפגינה באפיון הדמויות ביצירותיה.

==ביוגרפיה==
אביה היה דייוויד ג'ורג' סטד, ביולוג ימי וחלוץ בתחום השימור. סטד עצמה הייתה מרקסיסטית אדוקה, אף כי מעולם לא הצטרפה למפלגה הקומוניסטית. 

על אף שנולדה ומתה בסידני, סטד חיה שנים ארוכות באנגליה ובארצות הברית. תחילה עקרה מאוסטרליה לפריז, ועבדה שם בבנק בין שנת 1930 ל-1935. שם גם פיתחה מערכת יחסים עם המסאי, הכלכלן הפוליטי, והתווכן ויליאם ג' בלייק (שמו המקורי היה וילהלם בלך), ונסעה איתו לספרד (עד פרוץ מלחמת האזרחים בספרד), ומשם לארצות הברית.

בשנת 1952 הצליח בלייק להתגרש מאשתו הקודמת, וסטד נישאה לו. בשנת 1968 מת בלייק מסרטן הקיבה, וסטד שבה לאוסטרליה. ייתכן שאחד הגורמים לשובה לאוסטרליה היה פסילתה מזכייה בפרס בריטניקה-אוסטרליה בנימוק שהיא "חדלה מלהיות אוסטרלית".

==יצירתה==
סטד חיברה 15 רומנים ומספר אסופות של סיפורים קצרים. בשנים 1943-1944 לימדה "סדנה לכתיבת רומנים" באוניברסיטת ניו יורק, וכן כתבה תסריטים עבור חברות הפקה הוליוודיות באותו עשור,, ובין היתר השתתפה בכתיבת הסרט הביוגרפי על מארי קירי (בשם "מאדאם קירי") וסרט המלחמה של ג'ון פורד בכיכוב ג'ון ויין, They Were Expendable.

הרומן הראשון של סטד, Seven Poor Men of Sydney (1934) עוסק בחייהם של פעילים רדיקלים ופועלי נמל בני התקופה, על אף שככלל לא השתייכה לזרם הריאליזם הסוציאליסטי. 

הרומן הידוע ביותר שלה הוא גם היחיד שתורגם לעברית: האיש שאהב ילדים (פורסם באנגלית בשנת 1940; יצא בעברית בתרגום ג. אריוך, בהוצאת זמורה ביתן, תשמ"ו, 1986). הרומן לא זכה לתשומת לב רבה בשני העשורים שאחרי פרסומו. הוצאה מחודשת בשנת 1965 בצירוף הקדמה מאת רנדל ג'רל עוררה עניין רחב יותר בספר. בשנת 2005 כלל טיים מגזין את הרומן ברשימת "100 הרומנים הטובים ביותר מהשנים 1923-2005". בשנת 2010 כינה הסופר ג'ונתן פרנזן את הספר "יצירת מופת" ברשימת ביקורת בניו יורק טיימס.

הרומן Letty Fox: Her Luck נאסר לפרסום באוסטרליה במשך שנים מספר בטענה שהוא לא-מוסרי ופורנוגרפי.

בנוסף לסיפורת, פרסמה סטד גם שני כרכי מכתבים (וכרך נוסף פורסם לאחר מותה).

==קישורים חיצוניים==

* 

==הערות שוליים==

קטגוריה:ילידות 1902
קטגוריה:מרקסיסטים
קטגוריה:סופרות אוסטרליות
קטגוריה:סופרים אוסטרלים
קטגוריה:נפטרות ב-1983
אנה שיפוש

אנה שיפוש (בהונגרית: Sipos Anna; 3 באפריל 1908 – 1 בינואר 1988) הייתה שחקנית טניס שולחן יהודייה-הונגרייה, בעלת 11 מדליות זהב באליפויות עולם בטניס שולחן, 2 ביחידות, 6 בזוגות נשים, עם מריה מנדניאנסקי ו-3 בזוגות מעורבים (2 עם ויקטור ברנה ו-1 עם סטיבן קלן) ובסך הכל 21 מדליות מאליפות העולם בטניס שולחן. 

שיפוש הייתה האישה הראשונה בעולם ששיחקה טניס שולחן כשאחזה את המחבט בסגנון עט.

== ביוגרפיה ==
שיפוש נולדה בסגד. היא הייתה האישה הראשונה בעולם ששיחקה באחיזת המחבט בסגנון אחיזת עט (penhold) עד שנת 1932.

באליפות העולם שנערכה בבודפשט בשנת 1929, זכתה שיפוש ב-3 מדליות, 1 זהב ו-2 ארד. מדליית זהב, בתחרות לזוגות מעורבים עם אישטוון קלן. מדליות ארד, בתחרות ליחידות ובתחרות לזוגות נשים עם מריה מנדניאנסקי. 

באליפות העולם שנערכה בברלין, גרמניה בשנת 1930, זכתה שיפוש ב-3 מדליות, 1 זהב ו-2 כסף. מדליית זהב, בתחרות לזוגות נשים עם מריה מנדניאנסקי. מדליות כסף, בתחרות ליחידות לאחר שהפסידה במשחק הגמר למנדניאנסקי ובתחרות לזוגות מעורבים עם אישטוון קלן.

באליפות העולם שנערכה בבודפשט בשנת 1931, זכתה שיפוש ב-3 מדליות, אחת מכל סוג. מדליית זהב, בתחרות לזוגות נשים עם מנדניאנסקי, מדליית כסף, בתחרות לזוגות מעורבים עם ויקטור ברנה ומדליית ארד, בתחרות ליחידות. 

בשנת 1932 היא שוכנעה לשנות את אחיזת המחבט שלה לשיטה מקובלת, "שייק הנד", והישגיה השתפרו מאוד.

===אלופת עולם ליחידות===
באליפות העולם שנערכה בפראג, צ'כיה בשנת 1932, זכתה שיפוש ב-3 מדליות זהב, בתחרות ליחידות לאחר ניצחון במשחק הגמר על אלופת העולם וחברתה לנבחרת מנדניאנסקי, בתחרות לזוגות נשים עם מנדניאנסקי ובתחרות לזוגות מעורבים עם ברנה.

באליפות העולם שנערכה בבאדן, אוסטריה בשנת 1933, זכתה שיפוש ב-3 מדליות, 2 זהב ו-1 ארד. מדליות זהב, בתחרות ליחידות בפעם השנייה ברציפות, בתחרות לזוגות נשים עם מנדניאנסקי ומדליית ארד בתחרות לזוגות מעורבים עם ברנה.

באליפות העולם שנערכה בפריז, צרפת בשנת 1934, זכתה שיפוש ב-3 מדליות, 1 זהב ו-2 כסף. מדליית זהב, בתחרות לזוגות נשים עם מנדניאנסקי ומדליות כסף, בתחרות לזוגות מעורבים עם ברנה ובתחרות הקבוצתית.

באליפות העולם שנערכה באצטדיון ומבלי בלונדון, אנגליה בשנת 1935, זכתה שיפוש ב-3 מדליות, 2 זהב ו-1 כסף. מדליות זהב, בתחרות לזוגות נשים עם מנדניאנסקי בפעם השישית ברציפות, בתחרות לזוגות מעורבים עם ברנה ומדליית כסף, בתחרות הקבוצתית.

שיפוש נפטרה ב-1 בינואר 1988 בבודפשט.

==תארים והישגים ==
* בשנת 1996 נבחרה שיפוש להיכל התהילה של הספורט היהודי 
* בשנת 1993 נבחרה שיפוש להיכל התהילה הבינלאומי של טניס השולחן

== קישורים חיצוניים ==
* [http://www.ittf.com/ittf_stats/All_events3.asp?ID=6592 אנה שיפוש], באתר ITTF 
* 

==הערות שוליים==

קטגוריה:ספורטאיות הונגריות
קטגוריה:שחקניות טניס שולחן יהודיות
קטגוריה:שחקני טניס שולחן הונגרים
קטגוריה:אלופי עולם יהודים
קטגוריה:ספורטאיות יהודיות הונגריות
קטגוריה:אלופות עולם יהודיות
קטגוריה:ניצולות השואה
קטגוריה:סגד: אישים
קטגוריה:חברי היכל התהילה של הספורטאים היהודים: הונגרים
קטגוריה:ילידות 1908
קטגוריה:הונגריות שנפטרו ב-1988
ויקטוריה (אלה)

ה[[קוודריגה בראשו של שער ברנדנבורג בלילה]]
ויקטוריה (לטינית: Victoria) היא אלת הניצחון בדת הרומית העתיקה. ויקטוריה היא המקבילה לאלה היוונית ניקה, והשותפה של בלונה. היא הותאמה מדמותה של אלת החקלאות הסבינית, ואקונה, והמקדש הראשי שלה נמצא בגבעת הפאלאטיום. האלה ויקה פוטה מזוהה לעיתים כוויקטוריה.

שלא כמו האלה היוונית ניקה, האלה ויקטוריה לקחה חלק מרכזי בחברה הרומית ומקדשים רבים הוקמו לכבודה. כשפסלה הוסר בשנת 382 לפנה"ס על ידי הקיסר גרטיאנוס היה זעם רב ברחובות רומא. לרוב היא נערצה על ידי גנרלים אשר חזרו מניצחונותיהם בקרבות. הבדל נוסף מניקה היוונית הוא בכך שוויקטוריה הייתה ידועה בהצלחה במשחקי האתלטיקה כמו מרוצי מרכבות, ויקטוריה הייתה הסמל לניצחון על המוות וקבעה מי ינצח במלחמה.

ויקטוריה מופיעה רבות על מטבעות רומיים, תכשיטים, מבנים, ואמנויות אחרות. היא נתפסה לעיתים קרובות עם או בתוך מרכבה, כמו בפסל הניצחון מסוף המאה ה-18 קוודריגת שער ברנדנבורג בברלין שבגרמניה; או באנדרטת ויטוריו אמנואלה השני, בנוכחות עם 2 קוודריגות. ניקה או ויקטוריה הייתה נהגת המרכבה של זאוס בקרב בו השתלט על האולימפוס.

על שמה של ויקטוריה נקרא האסטרואיד "12 ויקטוריה" בחגורת האסטרואידים הגדולה.

== ראו גם ==
* סימן V
== קישורים חיצוניים ==

* 

קטגוריה:אלות רומיות
קטגוריה:דמויות מהמיתולוגיה שעל שמן כוכב לכת מינורי
שלווה (מזון)

שלווה הוא חטיף העשוי מחיטה תפוחה, שנמכר בישראל החל מסוף שנות ה-60.

== ייצור ==
חטיפי שלווה יוצרו בתנאים ביתיים או בסדנאות עוד לפני פתיחת המפעל הראשון. אחד המפעלים הראשונים שייצרו שלווה היה מפעל אשבול, שנוסד ב-1968 בחולון על ידי צבי מרדכי גולדרייך. המפעל הועתק לאחר כמה שנים לראש העין. השם שלווה הוא סימן מסחר של חברת אשבול.

שלווה עשויה מגרגירי חיטה, מזנים כגון "דורום" (המשמש גם לייצור פסטה) או "ענבר". הגרגירים מחוממים תחת לחץ ונתפחים עם שחרור הלחץ. לאחר ההתפחה הגרגירים עוברים ציפוי בסוכר. מיוצרות גם גרסה ללא סוכר וגם גרסה עם סוכר חום ודבש.

== ברכה על שלווה ==
הברכה הראשונה היא בורא פרי האדמה. אך אם עברה בשול או אפילו שרייה במים עד שהפכה לדייסה, ברכתה מזונות.

לגבי ברכה אחרונה דעת הרמב"ם והרשב"א שמברכים בורא נפשות, כיוון שאין לאכילה כזו חשיבות אז אין מברכים עליה "מעין שלוש". התוספות הסתפקו לגבי הברכה האחרונה, אולי תיקנו חכמים ברכה מעין שלוש ולסיים ב"על האדמה", ולכן לפי דעתם יש לאוכלה בתוך סעודה שאוכל בה לחם. השולחן ערוך פסק שעיקר הדין כרמב"ם שמברכים בורא נפשות, אך הוסיף שראוי להחמיר לאכול בתוך הסעודה, כשיטת התוספות.

== ראו גם ==
* פופקורן קרמל

==קישורים חיצוניים==
* שרית שמואלי, [https://web.archive.org/web/20141028160614/http://www.teamim.co.il/Default.aspx?tabid=2113 שלווה החטיף וההיסטוריה], טעמים
* [http://www.eshbolltd.co.il/?page=about_us אודותינו], אתר אשבול
== הערות שוליים ==

קטגוריה:חטיפים
קטגוריה:המטבח הישראלי
קטגוריה:מותגי מזון
קטגוריה:מאכלים שברכתם שנויה במחלוקת
פול ואן רייפר

פול ואן רייפר (באנגלית: Paul K. Van Riper; נולד ב-5 ביולי 1938) הוא גנרל אמריקאי יוצא חיל הנחתים של ארצות הברית אשר שימש כראש אגף המודיעין של חיל הנחתים. לאחר פרישתו נעשה למומחה לאסטרטגיה צבאית ולוחמת גרילה.

==חיים מוקדמים ולימודים==
ואן רייפר נולד וגדל בעיירה בראונסוויל שבמדינת פנסילבניה.

==קריירה==
בשנת 1956 התגייס ואן רייפר לחיל הנחתים. הוא עבר הכשרה כלוחם ובשנת 1964 השלים קורס קציני חי"ר. לאחר מכן שירת כמפקד מחלקה בגדוד רגלים שבדיוויזיית הנחתים השנייה. ואן רייפר לחם ברפובליקה הדומיניקנית ולאחר מכן בשנת 1966, בעת מלחמת וייטנאם, שירת כיועץ צבאי לצבא דרום וייטנאם. ואן רייפר נפצע במהלך תקיפת עמדת מקלע בשדה אורז בקרבת סייגון. למרות פציעתו הכווין ואן רייפר אש סיוע אווירית עד להשמדת העמדה. בשנת 1969, והוא כבר מפקד פלוגה, הוביל התקפה כנגד יעד מבוצר. הוא עוטר בשני עיטורי כוכב הכסף על גבורתו. בהמשך שירת כמפקד הגדוד השני ברגימנט ה-7 של החיל ולאחר מכן על הרגימנט ה-4. לאחר מכן פיקד על דיוויזיית הנחתים השנייה. ואן רייפר שירת במלחמת המפרץ כקצין מטה בכוח המשלוח של חיל הנחתים. לאחר מכן שירת כראש אגף המודיעין של חיל הנחתים. בשנת 1997 סיים את שירותו ופרש לגמלאות.
===תרגיל המילניום===
בשירות מילואים שימש ואן רייפר כמפקד "הכוח האדום" בתרגיל אתגר המילניום, אשר דימה את כוח האויב (מדינת מפרץ כלשהי) עמו נדרש "הכוח הכחול" (ארצות הברית) להתמודד. הכוח בפיקודו הצליח, כבר בימים הראשונים של התרגיל, לשגר כמות מאסיבית של טילים נגד ספינות (קרקע-ים וים-ים) נגד ספינות המלחמה האמריקאיות, בהן נושאות מטוסים, ובסופו של דבר הטביע 13 ספינות - זאת למרות שהכוח שמול רייפר היה חזק בלי כל יחס פרופורציונלי מבחינת נשק ויכולות מודיעיניות. 

ואן רייפר התמודד עם האיומים הימיים באמצעות שליחת סירות קטנות (כדוגמת סירות דיג או סירות גומי) לאזור של ספינות מלחמה מהכוח הכחול, וביצע התקפות קונבנציונליות והתאבדותיות כנגד כלי השיט. פעולה מוצלחת נוספת של ואן רייפר הייתה שליחת שליחים על אופנועים ליעדיהם על מנת למנוע מהכוח הכחול לנטר מסרים אלקטרוניים למיניהם. כלומר - שליחים אנושיים במסווה של אזרחים. 

בשל הצלחת הכוח בפיקודו הכתיבו מנהלי התרגיל לוואן רייפר כללי משחק חדשים במטרה לרסן את יכולותיו. בשל כך עזב ואן רייפר את התרגיל ומתח עליו ביקורת בתקשורת.

==קישורים חיצוניים==

* .
* עמרי פדהצור, [https://web.archive.org/web/20200222224130if_/http://maarachot.idf.il/PDF/FILES/5/113085.pdf חשיבה יצירתית שיטתית בצבא], מערכות 443 (יוני 2012), עמ' 4–11.

==הערות שוליים==

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי לב הארגמן
קטגוריה:מעוטרי כוכב הארד
קטגוריה:מעוטרי כוכב הכסף
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מפקדי דיוויזיית הנחתים השנייה
קטגוריה:אמריקאים שנולדו ב-1938
אליעזר ריבלין (סופר)

אליעזר ריבלין (ט"ו באדר תרמ"ט, 16 בפברואר 1889 - י' בסיוון תש"ב, 26 במאי 1942) היה עיתונאי, סופר והיסטוריון.

==ביוגרפיה==
אליעזר ריבלין נולד בירושלים לעטל זילברשטיין ולבנימין, נצר למשפחת ריבלין המפורסמת. בכ"ה בכסלו תרס"א נפטר אביו של אליעזר, ומכאן ואילך, גדל הנער בבית דודו - ראובן ריבלין. את חינוכו קיבל בתלמוד תורה וישיבת עץ חיים, שם נותר עד גיל 20. בשנת 1909 נשא ריבלין את חוה בת חיים המבורגר לאשה. ולאחר מכן יצא מן הישיבה ועסק במסחר למשך תקופה מסוימת, עד שהתקבל לעבודה כפקיד במושב הזקנים הכללי המאוחד, שם עבד עד סוף ימיו, בתקופה זו החל לפרסם מאמרים בעיתון היידישאי "מאָרגען זשורנאל".

בעת מלחמת העולם הראשונה הוצא צו גירוש למחזיקי נתינות זרה בירושלים, ואליעזר, בעל הנתינות האמריקאית, גורש לדמשק, חוה, שהייתה נתינה עות'מאנית, בחרה להצטרף אליו, ושם, ב-1918 היא חלתה, מתה ונקברה. את עת שהותם בדמשק ניצלו הוא ובן-דודו יוסף יואל ריבלין למחקר אודות תולדות הקהילה היהודית ואת פרי עבודתם פרסמו במאמר "לקורות היהודים בדמשק במאה הרביעית לאלף הששי".

בשנת 1920 נשא לאשה את חיה רייזיל שושנה מושקין-שטרנברג, שאף היא התאלמנה בזמן המלחמה.

במהלך השנים פרסם כמה וכמה קבצים שונים - ביוגרפיות של רבנים (מאיר אוירבך, יוסף זונדל מסלנט, משה רבקש ועוד) ושל אישי צבור אחרים (כגון יוסף ריבלין, מרדכי סלומון ועוד), מחקרים בתולדות יהודי ירושלים וארץ ישראל, ההדיר כתבי יד עתיקים, כגון פירוש התורה של רפאל מרדכי מלכי. גולת הכותרת של מחקריו היא הספר תולדות חכמי ירושלים שכתב אריה ליב פרומקין, וריבלין, שקבל לידיו את כתב היד לאחר מספר שנים, ההדירו, הרחיבו והוסיף את הערותיו הרבות והדפיסו מחדש. כמו כן, ערך ריבלין את "ספר היחס", המפרט את תולדות משפחת ריבלין, אך בחר שלא להוציאו לאור וציווה שיעשה כן רק לאחר שיוולד נכד של דוד-מטיבו, ראובן ריבלין, ויקרא על שמו; הצוואה קויימה לאחר לידתו של ראובן ריבלין.

בשנת 1942 חלה ונפטר, בן 53 במותו. במרכז ירושלים קרוי רחוב על שמו.

ארכיונו האישי שמור בספרייה הלאומית<ref></ref>. 

==קישורים חיצוניים==
* 
* 
* [http://www.rivlinfamily.com/index.php?option=com_content&task=view&id=307&Itemid=156 קטעים מיומנו של אליעזר ריבלין], אתר משפחת ריבלין
* 
* 
* 
* "ר' אליעזר ריבלין, ז"ל: שלושים לפטירתו", הצופה, 28 ביוני 1942:
** 
** 
** 
** 
** 
** 
* 
* 
* 
* 

===ספרים מקוונים===
* 
* 
* 
* 
* 
* 

==הערות שוליים==

אליעזר
קטגוריה:אנשי היישוב ילידי הארץ
קטגוריה:סופרים כותבי עברית
קטגוריה:חוקרי ארץ ישראל
קטגוריה:בוגרי ישיבת עץ חיים
קטגוריה:חוקרי תולדות עם ישראל בארץ ישראל
קטגוריה:ירושלים: אישים
קטגוריה:חוקרי ירושלים
קטגוריה:יהודים הקבורים בהר הזיתים: חלקת הפרושים
קטגוריה:ארץ-ישראלים שנולדו ב-1889
קטגוריה:ארץ-ישראלים שנפטרו ב-1942
שקע חזיתי

שקע חזיתי (באנגלית: Frontal depression) הוא סוג של מערכת סינופטית האופיינית לאזור הממוזג, ושבה נפגשים גושי אוויר חמים, הבאים מאזור קו המשווה, עם גושי אוויר קרים, המגיעים מאזורי הקטבים. גושי האוויר אינם מתערבבים זה בזה, וכל גוש נע בתנועה סיבובית המתכנסת לתוך השקע כדי למתן את הלחץ נמוך שבו. קווי המפגש של גושי האוויר החמים והקרים נקראים "חזיתות", והשקע שהם מתכנסים לתוכו נקרא "שקע חזיתי". מעברו של שקע כזה מעל לאזור גאוגרפי נתון יכול להימשך כמה יממות.

==סוגים עיקריים של חזיתות==
חזית קרה - כאשר האוויר הקר נע כלפי האוויר החם, נוצרת בקו המפגש שלהם תופעה המכונה חזית קרה. בחזית הקרה האוויר הקר והצפוף יותר נכנס מתחת לאוויר החם וגורם לו לעלות במהירות. עלייה מהירה של אוויר חם ולח יוצרת ענני ערמה מפותחים מקבוצת הקומולוס והקומולונימבוס. עננים אלה גורמים לירידתן של כמויות משקעים גדולות, המלוות לעיתים בברקים ורעמים כבדים ובברד. חזית כזאת יכולה ליצור תנאים להתפתחות טורנדו במקרים פחות שכיחים.

חזית חמה - כאשר האוויר החם נע לעבר גוש האוויר הקר נוצרת במקום המפגש שלהם חזית חמה. בחזית החמה האוויר החם והקל עולה לאט יותר מעל לגוש האוויר הקר. עלייה איטית יחסית של האוויר החם מביאה ליצירת ענני שכבה מקבוצת הסטרטוס והנימבוסטרטוס, המשתרעים על פני שטחים גדולים. המשקעים היורדים מעננים אלה הם בעלי עוצמה נמוכה יותר, והם סוערים פחות. גושי האוויר החם והקר מסתחררים, מתכנסים לתוך השקע ו"ממלאים" אותו, עד שהם מאזנים את הבדלי הטמפרטורות ואת הלחץ.

==שקעים חזיתיים בישראל==
רוב הגשמים בישראל מגיעים מחזיתות קרות הנלוות לשקעים חזיתיים<ref></ref>. השקעים מוסעים בדרך כלל על ידי הרוחות המערביות שמעל לים התיכון, ובמהלך אופייני, נוטים להתעמק בין קפריסין לבין ישראל. החזית החמה תגיע על פי רוב ראשונה לחופי הארץ, ואילו החזית הקרה שאחריה תביא עמה את מירב המשקעים. השלגים המעטים היורדים בישראל, מקורם באוויר הקר המגיע מצפון-מזרח אירופה.

==קישורים חיצוניים==

== הערות שוליים ==

קטגוריה:מטאורולוגיה